DA Den Europæiske Unions Tidende C 362/31

Ansøgning om godkendelse af en mindre ændring i overensstemmelse med artikel 53, stk. 2, andet afsnit, i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2017/C 362/05)

Europa-Kommissionen har godkendt denne mindre ændring i overensstemmelse med artikel 6, stk. 2, tredje afsnit, i Kommissionens delegerede forordning (EU) nr. 664/2014 (1).

ANSØGNING OM GODKENDELSE AF EN MINDRE ÆNDRING

Ansøgning om godkendelse af en mindre ændring i overensstemmelse med artikel 53, stk. 2, andet afsnit, i Europa-Parlamentets og Rådets forordning (EU) nr. 1151/2012 (2)

»GUIJUELO«

EU-nr.: PDO-ES-0077-AM02 — 4.5.2017

BOB ( X ) BGB ( ) GTS ( )

1. Ansøgende sammenslutning og legitim interesse

Consejo Regulador de la Denominación de Origen Protegida »Guijuelo« [forvaltningsorganet for den beskyttede oprindelsesbetegnelse »Guijuelo«], som er et offentligretligt selskab oprettet i henhold til lov 6/2015. C/Filiberto Villalobos, 4. C.P. 37770 Guijuelo (Salamanca) SPANIEN Tlf. +34 923581514 Fax +34 923580097 E-mail: certificacion@jamondoguijuelo.com

Legitim interesse:

Forvaltningsorganet er officielt anerkendt som organet med ansvar for forvaltning af den beskyttede oprindelsesbetegnelse »Guijuelo« i overensstemmelse med den første tillægsbestemmelse i lov 6/2015 af 12. maj 2015 om beskyttede oprindelsesbetegnelser og geografiske betegnelser, hvis territoriale anvendelsesområde omfatter mere end én af Spaniens selvstyrende regioner, og et af forvaltningsorganets specifikke funktioner er at fremsætte forslag til ændringer af varespecifikationen.

Antal registrerede virksomheder: 70//Antal registrerede husdyravlere: 399//Antal registrerede slagterier: 10

2. Medlemsstat eller tredjeland

Spanien

3. Afsnit i varespecifikationen, som berøres af ændringen

— ☐ Beskrivelse af produktet — ☐ Bevis for oprindelse — ☐ Produktionsmetode — ☐ Tilknytning — ☐ Mærkning — ☒ Andre: (11) mærkets image

4. Type ændring(er)

— ☐ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, og som ikke kræver ændring af det offentliggjorte enhedsdokument. — ☒ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, og som kræver ændring af det offentliggjorte enhedsdokument. — ☐ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, for hvilken et enhedsdokument (eller lignende) ikke er blevet offentliggjort. — ☐ Ændring af varespecifikationen for en registreret GTS, som betegnes som mindre i overensstemmelse med artikel 53, stk. 2, fjerde afsnit, i forordning (EU) nr. 1151/2012.

5. Ændring(er)

Nuværende: Forslag:

Vi anmoder om at få følgende anvendelsesregler indført i varespecifikationen:

»Logoet for den beskyttede oprindelsesbetegnelse »Guijuelo« skal altid være det retligt registrerede logo, som ses nedenfor. Anvendelsen af logoet for den beskyttede oprindelsesbetegnelse »Guijuelo« fastlægges i og reguleres i overensstemmelse med den gældende manual for virksomhedsidentitet«.

Vi anmoder om denne ændring med følgende begrundelse:

Varespecifikationen for den beskyttede oprindelsesbetegnelse »Guijuelo« indeholder bestemmelser om gengivelse af et blandet varemærke, og vi vil gerne ændre varemærkets logo/grafiske komponent i lyset af den fordel, der ifølge selskabets forvaltningsorganer kan opnås ved at modernisere det 30 år gamle varemærke, især med henblik på at gøre det kendt i forbindelse med markedsføringstiltag, jf. artikel 45, stk. 1, litra c), i forordning (EU) nr. 1151/2012.

I henhold til artikel 53 i forordning (EU) nr. 1151/2012 er det muligt at ændre en varespecifikation, og den ønskede ændring, som ikke påvirker nogen af de aspekter, der fremgår af artikel 53, stk. 2, er af mindre omfang.

Formålet med ændringen, der anses for at være en mindre ændring af varespecifikationen for denne beskyttede oprindelsesbetegnelse i overensstemmelse med artikel 53 i forordning (EU) nr. 1151/2012, er at ændre det logo (et blandet varemærke), der vil blive anvendt på banderolerne på de produkter, der er omfattet af den beskyttede oprindelsesbetegnelse »Guijuelo«, når ændringen er blevet godkendt, inden for de ved lov fastsatte frister.

Vi har også ændret enhedsdokumentet, så det nu indeholder logoet for den beskyttede oprindelsesbetegnelse »Guijuelo«, og vi har ændret ordlyden for at gøre reglerne for logoets anvendelse mere klare.

Enhedsdokumentet havde tidligere følgende ordlyd:

»Efter overstået forarbejdning certificeres produkterne ved, at de forsynes med en nummereret banderole med den beskyttede oprindelsesbetegnelse »Guijuelo«, hvor man ud over varemærket, EU-logoet, produktets art, svinenes race og den klasse, som de tilhører, og som afhænger af det foder, de har fået. Banderolen skal altid være ledsaget af salgsetikette, som virksomheden har givet forvaltningsorganet meddelelse om. I det tilfælde, at en forarbejdningsvirksomhed anvender det samme mærke til afsætning af både beskyttede og ikkebeskyttede produkter, skal de individualiseres ved at tilføje logoet for den beskyttede oprindelsesbetegnelse »Guijuelo« til salgsetiketten for det beskyttede produkt.«

Det foreslås, at enhedsdokumentet nu får følgende ordlyd:

»Efter overstået forarbejdning certificeres produkterne ved, at de forsynes med en nummereret banderole med den beskyttede oprindelsesbetegnelse »Guijuelo«, hvor man ud over varemærket og/eller logoet samt EU-logoet kan se, hvilken klasse produkterne tilhører, i overensstemmelse med etiketten med den beskyttede oprindelsesbetegnelse, jf. afsnit B i varespecifikationen. Banderolen skal altid være ledsaget af en salgsetikette, som virksomheden har givet forvaltningsorganet meddelelse om. Alle beskyttede produkter skal bære logoet, som anført i varespecifikationen. Logoet for den beskyttede oprindelsesbetegnelse »Guijuelo« skal altid være det retligt registrerede logo, som ses nedenfor.«

Ajourført varespecifikation (kun for BOB og BGB)

http://www.mapama.gob.es/es/alimentacion/temas/calidad-agroalimentaria/pliego2017-02-13_tcm7-448957.pdf

ENHEDSDOKUMENT

»GUIJUELO«

EU-nr.: PDO-ES-0077-AM02 — 4.5.2017

BOB ( X ) BGB ( )

1. Betegnelse

»Guijuelo«

2. Medlemsstat eller tredjeland

Spanien

3. Beskrivelse af landbrugsproduktet eller fødevaren

3.1. Produkttype

Kategori 1.2. Kødprodukter (opvarmet, saltet, røget, m.m.)

3.2. Beskrivelse af produktet med betegnelsen i punkt 1

Beskrivelse: Skinker og bove, der er omfattet af den beskyttede oprindelsesbetegnelse »Guijuelo«, hidrører fra svin af den iberiske race eller krydsninger heraf med Duroc-racen, som er godkendt i den nationale lovgivning, og som sikrer, at der anvendes svin med mindst 75 % iberisk blod. De pågældende udskæringer underkastes saltning, vaskning, eftersaltning, tørring/modning og lagring.

Morfologiske egenskaber: Udskæringerne er aflange og profilerede med en vægt på minimum 6,5 kg for skinker og 3,7 kg for bove fra 100 % iberiske svin og minimum 7 kg for skinker og 4 kg for bove fra dyr med 75 % iberisk blod. Der må ikke forekomme hæmatomer, knoglebrud eller læsioner, og klovene bevares, medmindre der er tale om udbenede udskæringer, portioner eller skiver.

Sensoriske egenskaber: Skærefladens farve går fra mørk rosa til rødviolet; den er skinnende med fedtmarmorering; smagen er delikat, sød eller kun lidt salt; aromaen er karakteristisk og betinget af det foder, dyrene har fået forud for slagtningen.

På grundlag af denne klassificering af dyrene anvendes der følgende salgsbetegnelser for skinker og bove:

Klasse I : »Jamón de Bellota 100 % Ibérico«. Agernskinke hidrørende fra 100 % iberiske svin. De forarbejdede udskæringer vejer minimum 6,5 kg, og produktionsperioden er mindst 730 dage. Hvis minimumsperioden for produktion af skinkerne i denne kategori overstiger 800 dage, kan man anvende kvalitetsbetegnelsen »Gran Selección« på en banderole i tilknytning til etiketten med den beskyttede oprindelsesbetegnelse. »Paleta de Bellota 100 % Ibérico«. Agernbov hidrørende fra 100 % iberiske svin. De forarbejdede udskæringer vejer minimum 3,7 kg, og produktionsperioden er mindst 365 dage. Hvis minimumsperioden for produktion af bovene i denne kategori overstiger 425 dage, kan man anvende kvalitetsbetegnelsen »Gran Selección« på en banderole i tilknytning til etiketten med den beskyttede oprindelsesbetegnelse. Klasse II : »Jamón de Bellota Ibérico«. Iberisk agernskinke hidrørende fra svin med 75 % blod fra den iberiske race. De forarbejdede udskæringer vejer minimum 7 kg, og produktionsperioden er mindst 730 dage. Hvis minimumsperioden for produktion af skinkerne i denne kategori overstiger 800 dage, kan man anvende kvalitetsbetegnelsen »Gran Selección« på en banderole i tilknytning til etiketten med den beskyttede oprindelsesbetegnelse. »Paleta de Bellota Ibérico«. Iberisk agernbov hidrørende fra svin med 75 % blod fra den iberiske race. De forarbejdede udskæringer vejer minimum 4 kg, og produktionsperioden er mindst 365 dage. Hvis minimumsperioden for produktion af bovene i denne kategori overstiger 425 dage, kan man anvende kvalitetsbetegnelsen »Gran Selección« på en banderole i tilknytning til etiketten med den beskyttede oprindelsesbetegnelse. Klasse III : »Jamón de Cebo de Campo Ibérico«. Skinke hidrørende fra iberiske landfedesvin, med mindst 75 % blod fra den iberiske race. De forarbejdede udskæringer vejer mindst 6,5 kg for 100 % iberisk skinke og 7 kg for 75 % iberisk skinke. Produktionsperioden er på mindst 730 dage. »Paleta de Cebo de Campo Ibérico«. Bov hidrørende fra iberiske landfedesvin, med mindst 75 % blod fra den iberiske race. De forarbejdede udskæringer vejer mindst 3,7 kg for 100 % iberisk bov og 4 kg for 75 % iberisk bov. Produktionsperioden er på mindst 365 dage.

3.3. Foder (kun for produkter af animalsk oprindelse) og råvarer (kun for forarbejdede produkter)

Det ovenfor nævnte geografiske område for svineproduktion omfatter den traditionelle zone for ekstensivt opdræt af svin af den iberiske race på arealer med egevegetation og græsvegetation (la dehesa) og egentlige græsningsarealer, som er så typiske for det traditionelle opdræt af iberiske svin.

Når man skal bestemme kvaliteten af iberiske svin og den organoleptiske kvalitet af de beskyttede udskæringer og på det grundlag vurdere, hvilke skinker og bove der kan være omfattet af BOB'en »Guijuelo«, er de afgørende faktorer foderet og det ekstensive opdræt i den afsluttende opfedningsfase, hvor man udnytter alle ressourcerne i de indhegnede arealer: agern, naturlige græsningsarealer og halm m.m. Det geografiske produktionsområde er afgrænset; der findes særlige betingelser for produktionen, og man skal f.eks. opgøre mængden af agern på stenege, korkege og farveege, som svinene har adgang til på hvert af opdrætsarealerne, og fastsætte det maksimale antal svin. Der anvendes desuden kontrolforanstaltninger til at sikre, at de specifikke betingelser er opfyldt. Det gælder bl.a. uanmeldte inspektioner, der har til formål at kontrollere, at svinene opfodres med agern og ved græsning på naturlige græsningsarealer, samt at opdrættet er ekstensivt i forbindelse med den afsluttende opfedningsfase.

3.4. Specifikke produktionsetaper, som skal finde sted i det afgrænsede geografiske område

De iberiske svins fødsel, opdræt og opfedning finder sted i det geografiske produktionsområde. Forarbejdningen, efter slagtning og opskæring, som omfatter saltning, vaskning, eftersaltning/hvile, tørring/modning og lagring, finder sted i det geografiske område, der er angivet i varespecifikationen.

3.5. Særlige regler vedrørende skiveskæring, rivning og emballering osv. vedrørende det produkt, som den registrerede betegnelse henviser til

Virksomhederne kan sælge de udskårne stykker udbenet, i portioner og skiveskåret, hvis der er garanti for anvendelse af et egnet kontrol- og mærkningssystem, som kan sikre skinkernes eller bovenes sporbarhed og korrekt kategori.

Forvaltningsorganet skal under alle omstændigheder underrettes herom.

3.6. Særlige regler for mærkning af det produkt, den registrerede betegnelse henviser til

Alle de udskårne forben og bagben, der skal anvendes til forarbejdning af skinker og bove med beskyttet oprindelsesbetegnelse, forsynes i slagterierne med en nummereret plombe.

Af plomben skal man tydeligt kunne se navnet på/logoet for den beskyttede oprindelsesbetegnelse »Guijuelo«. De benyttede farver i denne mærkning skal svare til, hvad der er fastsat i kvalitetsnormerne for kød, skinke, bov og kam hidrørende fra svin af den iberiske race:

— Sort— »Jamón« eller »paleta Bellota 100 % Ibérico«

— Rød— »Jamón« eller »paleta Bellota 75 % Ibérico«

— Grøn— »Jamón« eller »paleta Cebo de Campo Ibérico«.

Efter overstået forarbejdning certificeres produkterne ved, at de forsynes med en nummereret banderole med den beskyttede oprindelsesbetegnelse »Guijuelo«, hvor man ud over varemærket og/eller logoet samt EU-logoet kan se, hvilken klasse produkterne tilhører, i overensstemmelse med etiketten med den beskyttede oprindelsesbetegnelse, jf. punkt 3.2.

Banderolen skal altid være ledsaget af en salgsetikette, som virksomheden har givet forvaltningsorganet meddelelse om.

Logoet for den beskyttede oprindelsesbetegnelse »Guijuelo« skal altid være det retligt registrerede logo, som ses nedenfor.

4. Præcis afgrænsning af det geografiske område

Produktionsområde. Der er tale om det traditionelle område for opdræt af iberiske svin, der ligger i den vestlige og sydvestlige del af Spanien, og som omfatter områder med en stor forekomst af dehesa'er og græsmarker. Der er tale om følgende provinser: Zamora — Comarcas de (distriktskommunerne) Duero Bajo og Sayago, Segovia — Comarca de Cuellar, Ávila — Comarcas de Piedrahita-Barco, Arévalo og Ávila, Salamanca — Completa, Cáceres — Completa, Badajoz — Completa, Toledo — Comarcas de Talavera og La Jara, Ciudad Rea — Comarcas de Montes Norte og Montes Sur, Sevilla — Comarca de Sierra Norte, Córdoba — Comarcas de Los Pedroches, La Sierra og Campiña Baja og Huelva — Comarcas de La Sierra, Andévalo Occidental og Andévalo Oriental.

Forarbejdningsområde. Der er tale om 78 kommuner beliggende i den sydøstlige del af Salamancaprovinsen, hvor de terrænmæssige og klimatiske betingelser har gjort det muligt at etablere en kødproduktion med særligt fokus på den iberiske race, eftersom disse kommuner ligger midt i Salamancaprovinsens dehesa'er, dér hvor bjergkæderne Béjar og Francia mødes — i den sydøstlige del af Salamancaprovinsen: Alberca (La), Aldeacipreste, Aldeanuela de la Sierra, Aldeavieja de Tormes, Bastida (La), Béjar, Cabaco (El), Cabeza de Béjar (La), Cabezuela de Salvatierra, Campillo de Salvatierra, Calzada de Béjar, Candelario, Cantagallo, Casafranca, Casas del Conde (Las), Cepeda, Cereceda de la Sierra, Cerro (El), Cespedosa, Cilleros de la Bastida, Colmenar de Montemayor, Cristóbal, Endrinal de la Sierra, Escurial de la Sierra, Frades de la Sierra, Fresnedoso, Fuenterroble de Salvatierra, Fuentes de Béjar, Garcibuey, Guijo de Ávila, Guijuelo, Herguijuela de la Sierra, Herguijuela del Campo, Horcajo de Montemayor, Hoya (La), Lagunilla, Ledrada, Linares de Riofrío, Madroñal, Miranda del Castañar, Mogarraz, Molinillo, Monforte de la Sierra, Monleón, Montemayor del Río, Navacarros, Nava de Béjar, Nava de Francia, Navalmoral de Béjar, Navarredonda de la Rinconada, Palacios de Salvatierra, Peñacaballera, Peromingo, Pinedas, Puebla de San Medel, Puerto de Béjar, Rinconada de la Sierra (La), Sanchotello, San Esteban de la Sierra, San Martín de Castañar, San Miguel de Robledo, San Miguel de Valero, Santibáñez de la Sierra, Santos (Los), Sequeros, Sierpe (La), Sorihuela, Sotoserrano, Tamanes, Tejeda y Segoyuela, Tornadizos, Valdefuentes de Sangusín, Valdehijaderos, Valdelacasa, Valdelageve, Valero, Valverde de Valdelacasa og Villanueva del Conde.

5. Tilknytning til det geografiske område

Det er nødvendigt at skelne mellem det geografiske opdrætsområde for iberiske svin, i det følgende »opdrætsområdet«, og det geografiske område for forarbejdning af skinker og bove, i det følgende »forarbejdningsområdet«.

Det lokale islæt ved racen og det forhold, at der i forarbejdningsområdet er særligt egnede betingelser for forarbejdning af kødprodukter, der kræver en lang modningsperiode, samt den meget gamle lokale kødproduktionstradition giver de færdige produkter deres eget særpræg.

De klimatiske og orografiske betingelser i produktionsområdet hænger tæt sammen med dehesa-økosystemet, som er karakteriseret ved vidtstrakte græsdækkede områder med træbevoksning, hvor der traditionelt har været et betydeligt lokalt kvægopdræt.

På de græsdækkede områder finder man naturlige græsser, som er tilpasset områdets klima og jordbund. I nogle tilfælde er det typiske bjerggræsser, men især sorter, der er typiske for lave højsletter, samt bælgplanter.

De træer, der vokser i dehesa-områderne, er navnlig egetræer (Quercus spp). De svin, der er af den højeste kvalitet, opfodres med agern fra disse træer.

Det område, hvor skinkerne og bovene forarbejdes, er beliggende på Salamancaprovinsens højslette (gennemsnitlig højde 975 m). Klimaet er et fastlandsklima, vintrene er lange og kolde, der er lange frostperioder og en relativt lav luftfugtighed, som har været til gunst for etableringen — for mindst 200 år siden — af virksomheder inden for kødindustrien og for den traditionelle forarbejdning.

Hvad angår de dominerende vinde, er de på grund af den geografiske placering mellem Sierra de Béjar og Peña de Francia meget kraftige og tørre, hvilket fremmer tørringen af produkterne og den efterfølgende konservering.

De særlige træk ved de iberiske svin og det traditionelle opdræt, foderet og den høje alder ved slagtningen gør, at det er en helt speciel råvare, der anvendes til fremstilling af de BOB-beskyttede skinker og bove. Dette sammenholdt med de særlige betingelser i forarbejdningsområdet og den langvarige lagring gør, at disse produkter adskiller sig fra andre kødprodukter. De har specifikke sensoriske egenskaber, herunder en meget mild smag på grund af det lave indhold af salt, som adskiller dem fra andre nationale kødprodukter. Kødets farve er rosa, hvilket skyldes de milde temperaturer i forbindelse med tørringen, fedtet er cremet på grund af det foder, dyrene har fået, og man ser en stor intermuskulær fedtmarmorering, som forstærkes af racefaktoren og opdrættet i græsdækkede områder med egetræsbevoksning.

»Guijuelo«-skinkerne og -bovenes kvalitet hænger sammen med det geografiske område på to måder: på den ene side ved opdrættet af iberiske svin i dehesa'erne, som udgør produktionsområdet, og på den anden ved forarbejdningen af skinker og bove i et forarbejdningsområde, som er meget mindre end produktionsområdet, hvor tradition og de særlige klimatiske forhold (begrænset nedbør, milde temperaturer, betydelig vind på grund af den lave højslette mellem to bjergkæder etc.) har ført til etablering af en kødindustri, der i høj grad er specialiseret i produkter hidrørende fra svin af den iberiske race.

Produktionen finder sted i afgrænsede distriktskommuner i den sydvestlige del af Spanien, hvor man finder dehesa-baserede bedrifter, økosystemer med græsvegetation og trævegetation (navnlig egetræer, hvis frugter — agern – ædes af svinene og derved danner grundlag for en produktion af kød af meget høj kvalitet). Den afsluttende montanera-opfedningsfase har afgørende betydning for, at det færdige produkt opnår sin helt specielle kvalitet. Dette gør, at opdrætternes arbejde med svinene og deres knowhow sikrer passende dyrevelfærd og -sundhed, og at de naturlige ressourcer i dehesa'erne udnyttes.

Det er takket være de forskellige faser i forbindelse med forarbejdningen af skinker og bove i det afgrænsede geografiske område, at disse produkter har deres særlige sensoriske egenskaber. Forarbejdningsprocessen er kompleks, for der er mange faktorer, som har indflydelse på det færdige produkts kvalitet. Den viden, der går videre fra den ene generation til den anden, bliver derfor et afgørende differentierende element. De enkelte skinkeproducenter har afgørende indflydelse på varigheden af de forskellige faser, som fastlægges ud fra de klimatiske betingelser, således at produktet med et minimum af salt modnes gradvist og får de krævede organoleptiske egenskaber. Kravene til fødevaresikkerheden opfyldes under hensyn til miljøbetingelserne (temperatur, fugtighed og ventilering) i hver af forarbejdningsfaserne efter saltning og til, at processen finder sted i rum ved naturlig tørring.

Efter slagtning og opskæring af slagtekroppene underkastes råvaren følgende arbejdsgange (kronologisk rækkefølge):

— Saltning: saltning af overfladen

— Vaskning: når saltningsfasen er overstået, fjernes saltet med vand og børstning af de udskårne stykker

— Eftersaltning/hvile: dette er en fase med forskellig varighed, hvor saltet fordeler sig jævnt i hele udskæringen

— Tørring/modning: i denne fase tørrer udskæringerne gradvist

— Lagring: i denne fase opstår der biokemiske reaktioner, hvorved der opstår stoffer, som giver dette produkt sin særlige aroma og smag.

Henvisning til offentliggørelsen af varespecifikationen

(Artikel 6, stk. 1, andet afsnit, i nærværende forordning)

http://www.mapama.gob.es/es/alimentacion/temas/calidad-agroalimentaria/pliego2017-02-13_tcm7-448957.pdf

(1) EUT L 179 af 19.6.2014, s. 17.

(2) EUT L 343 af 14.12.2012, s. 1.